Народны артыст Беларусі, народны артыст СССР Расціслаў Янкоўскі — гонар нашай нацыянальнай культуры. Яшчэ пры жыцці ён быў уганараваны ўсімі магчымымі прэміямі і знакамі прызнання, даўно ўвайшоў у гісторыю тэатра і кіно (дарэчы, не толькі ўласна беларускага). Увайшоў як выдатны Акцёр — менавіта так, з вялікай літары. А да ўсяго, як старэйшы з трох братоў і галава разгалінаванага акцёрскага роду, вялікай сямейнай дынастыі Янкоўскіх.